ปกติประจำเดือนมาตรงทุกเดือนมาที4-5วันค่ะ แต่เดือนนี้มาแค่1วันแล้วก็หายไปค่ะ แบบนี้มีสิทธิ์ท้องไหมค่ะ (กินยาคุมค่ะแต่ลืมทานค่ะ)
สวัสดีค่ะ ประจำเดือนปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกการที่ประจำเดือนมาแค่ 1 วันแล้วหายไป ต้องดูว่ามาตรงตามรอบเดือนหรือไม่ ถ้ามาตามรอบเดือนในช่วงที่เว้นการกินยาคุม ก็อาจจะเป็นเลือดประจำเดือนปกติ ซึ่งการกินยาคุมกำเนิดอาจทำให้ประจำเดือนมาน้อยลงได้ในผู้ใช้บางรายถ้าไม่แน่ใจว่าเป็นเลือดประจำเดือนหรือไม่ มีการตั้งครรภ์หรือเปล่า สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ ก็สามารถเริ่มยาคุมแผงต่อไปได้เลย สำคัญคือการกินยาคุมให้ตรงเวลาทุกวัน คลาดเคลื่อนไม่ควรเกินวันละ 3 ชั่วโมง และกินยาทุกวันติดต่อกันจนหมดแผงค่ะ